جمهورباشقانلیغی ایله‌تیشیم باشقانی فخرالدین آلتون، دونیادا چوخ جدی انرژی بحرانی اولدوغونو، تۆرکیه‌نین انرژی بحرانینی ایداره ائدرکن، اؤلکه‌نین انرژی مرکزینه چئوریلمه‌سی ایستیقامتینده جدی آددیملار آتیلدیغینی سؤیله‌دی.
فخرالدین آلتون باشکند آنکارادا تاریخه آینا توتان «چتین ایللر» آدلی سرگینی آچدی.
۱۹۷۰.جی ایللرده دونیادا یاشانان انرژی بحرانینی خاطیرلادان آلتون، تۆرکیه‌نین ده او ایللرده بیر چوخ سوسیال و اقتصادی پروبلئملرله موباریزه ائتدیگینی بیلدیردی.
آلتون،
"۱۹۷۰.جی ایللرده دونیادا جدی انرژی بحرانینین، نفت بحرانینین اولدوغو دؤورلردیر و تۆرکیه ده او بحرانلاردان چوخ جدی شکیلده ائتکیلنمیشدیر" ایفاده‌سینی ایشلتدی.
بو گون ده دونیادا چوخ جدی بیر انرژی بحرانینین اولدوغونو وورغولایان آلتون:
"آنجاق بوگونکو تۆرکیه بو انرژی بحرانینی ایداره ائتمکده، حتی تۆرکیه‌نی تاریخینده اولمادیغی قدر بیر انرژی مرکزینه چئویرمک اوچون اؤنملی آددیملار آتیر" دئدی.
۲۰۰۲.جی ایلده‌ن سونرا تۆرکیه‌نین سیاسی، سوسیال و اقتصادی چوخ جدی بیر دؤنوشوم و سیچراییش یاشادیغینی و بو گون دونیادا یاشانان بحرانلارا باخمایاراق بیر ثابتلیک آداسی اولدوغونو وورغولایان آلتون:
"تۆرکیه بو گون بؤلگه‌سل باریشا و کۆره‌سل باریشا خیدمت ائد‌ن استقرارلاشدیریجی بیر گوجدور" ایفاده‌سینی ایشلتدی.
